2000-ben adta ki első lemezét "Da znaš" címmel; az album címadó dala Laura Pausini "Non c’é" című slágerének horvát nyelvű feldolgozása volt. 2002-ben megnyerte a horvát televízió által szervezett Dora fesztivált, azt a popzenei rendezvényt, amely évről évre hivatott volt eldönteni, hogy melyik előadó és melyik dal vehet részt az ország képviseletében az azévi Eurovíziós Dalfesztiválon. Vesna angol nyelven előadott dala, mely az "Everything I Want" címet viselte, a versenyen szerzett 44 pntjával, 24 induló között a 11. helyezést szerezte meg a Tallinnban megrendezett 2002-es Eurovíziós Dalfesztiválon. Két évvel később ennél is nagyobb sikert ért el a fesztiválon, igaz, ezúttal már nem előadóként, csak szerzőként: ő írta az "In the Disco" című dalt, amelyet Bosznia-Hercegovina színeiben a Deen múvésznevű énekes adott elő az Isztambulban megtartott 2004-es Eurovíziós Dalfesztiválon, és amely a fesztivál döntőjében, 24 induló között, 91 ponttal a kilencedik helyezést szerezte meg.